





**PROFFIL Y RÔL**

|  |  |
| --- | --- |
|  |  |
| **Teitl y Rôl:** | Cydlynydd Busnes Cymru Gyfan |
| **Gradd:** | PO4/5 (£42,597 - £48,048) |
| **Yn atebol i:** | Prif Weithredwr Heddlu Cymru |
| **Yn gyfrifol am:** | Swyddogion Cymorth Gweinyddol, Cynorthwywyr Gweinyddol |
| **Cydgysylltu â:** | Timau Comisiynwyr yr Heddlu a Throseddu, Uned Gyswllt yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau, yn cynnwys, Llywodraeth Cymru, arweinwyr rhaglenni Cymru Gyfan |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | Tachwedd 2022 |

**MAE HON YN SWYDD SY'N WLEIDYDDOL GYFYNGEDIG**

|  |  |
| --- | --- |
| **Diben y Rôl:**  Bydd y Cydlynydd Busnes yn gyfrifol am gydlynu a rheoli Comisiynwyr yr Heddlu a Throseddu, partneriaethau a chydweithio ar sail Cymru Gyfan ac ar draws y DU. Bydd deiliaid y swydd yn rhoi cyngor a chymorth o ansawdd uchel mewn perthynas â phob elfen o gydweithio, gan sicrhau gweithgaredd llywodraethu, craffu a chydymffurfiaeth/perfformiad. Bydd y rôl yn sicrhau cydymffurfiaeth statudol a chyfansoddiadol.  Bydd y rôl ganolog hon yn helpu i sicrhau'r canlynol:   * Gwelliannau o ran cydlynu a dulliau cyson o weithredu ledled Cymru. * Rheoli Blaenraglen Waith sy'n cefnogi'r Comisiynwyr i gyflawni eu cyfrifoldebau statudol mewn perthynas â gweithgarwch cydweithredol. * Hwyluso cynnydd ar gamau gweithredu y cytunwyd arnynt. * Cefnogi tystiolaeth o weithgarwch ar sail Cymru gyfan * Cefnogi tryloywder y broses o wneud penderfyniadau a chofnodi camau gweithredu ar draws fforymau llywodraethu allweddol ym maes Plismona yng Nghymru. * Cymorth penodol i'r Cadeirydd Plismona yng Nghymru mewn perthynas â'u cyfrifoldebau ychwnaegol. | |
| **Prif Gyfrifoldebau** | **Cyngor ac Arweiniad**   * Cydlynu prosiectau a rhaglenni Cymru gyfan * Rheoli Blaenraglen Waith sy'n cefnogi'r Comisiynwyr i gyflawni eu cyfrifoldebau statudol mewn perthynas â gweithgarwch cydweithredol. * Hwyluso cynnydd ar gamau gweithredu a mesurau perfformiad y cytunwyd arnynt. * Cefnogi tystiolaeth o weithgarwch ar sail Cymru gyfan * Cefnogi tryloywder y broses o wneud penderfyniadau a chofnodi camau gweithredu ar draws Grŵp Prif Swyddogion Cymru, Plismona yng Nghymru a Bwrdd Partneriaeth Plismona Cymru a rhyngddynt. * Cymorth penodol i'r Cadeirydd Plismona yng Nghymru mewn perthynas â'u cyfrifoldebau ychwnaegol. * Dadansoddi a chyflwyno gwybodaeth reoli (yn cynnwys goruchwylio cyllidebau) i Gomisiynwyr a Phrif Swyddogion |
| **Gwella Busnes**   * Nodi, cynnig a gweithredu datblygiadau a gwelliannau yn y maes, yr uned neu'r prosiect er budd y Comisiynwyr yng Nghymru * Arwain mentrau i wella prosesau busnes |
| **Gwasanaeth Cwsmeriaid a Chynrychiolaeth**   * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel   Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu (MOPI) |
| **Cyllid**   * Monitro cyllidebau a bennwyd ymlaen llaw ac ymrwymiadau prosiect/rhaglen * Sicrhau ansawdd ymrwymiadau ariannol ac adrodd arnynt ar y cyd â thimau Prif Swyddogion y Comisiynydd * Cyflwyno adroddiadau cyllidebol mewn perthynas a chydweithredu Cymru gyfan a'u rhoi ar waith |
| **Trefnu/Cynllunio**   * Trefnu'r broses o ddarparu adroddiadau cydweithredu Cymru gyfan o ddydd i ddydd * Nodi a cheisio cymeradwyaeth ar gyfer adnoddau addas a'u dosbarthu er mwyn i'r adran gyflawni ei hamcanion gwasanaeth * Nodi, cynnig a chyflwyno gwelliannau i gydweithio a gweithio mewn partneriaeth * Cyfrannu at waith cyllunio, pennu adnoddau a sganio gorwelion Cymru gyfan. * Datblygu camau gweithredu sy'n cwmpasu’r byrdymor a'r tymor canolig a chytuno arnynt |
| **Rheoli Pobl**   * Rheoli unrhyw brosesau recriwtio a datblygu perthnasol yn y tîm lle y bo'n briodol * Dyrannu a chydgysylltu'r gwaith i aelodau o'r tîm o fewn maes pwnc/ prosiect arbenigol * Cydweithio'n agos gyda thimau Comisiynwyr yr Heddlu a Throseddu, Uned Gyswllt yr Heddlu, timau Prif Swyddogion yr Heddlu a phob partner cymwys. * Cyfathrebu a negodi cryf gyda phob rhanddeiliaid perthnasol |
| **Prosesau**   * Dylunio, datblygu, creu, diwygio ac adolygu prosesau sy'n adlewyrchu partneriaethau, llywodraethu a chraffu Cymru gyfan * Sicrhau ansawdd o ran cydweithredu Cymru gyfan |
| **Polisïau a Strategaethau**   * Ymchwilio i brosesau, eu hadolygu a'u drafftio er mwyn cefnogi cydweithredu Cymru gyfan * Drafftio ac ymgynghori ynghylch prosesau er mwyn cefnogi Cydweithredu Cymru gyfan * Monitro'r broses o roi polisïau ar waith ac adrodd arni er mwyn sicrhau cydymffurfiaeth a nodi materion/problemau |
| **Rheoli Risg a Chydymffurfiaeth Gyfreithiol**   * Nodi risgiau o ran cydweithio, lliniaru risgiau a rhoi gwybod i eraill am risgiau * Rheoli amserlenni rheoli risgiau er mwyn sicrhau bod y Comisiynwyr yn bodloni eu rhwymedigaethau neu ymrwymiadau. * Monitro a sicrhau cydymffurfiaeth â'r holl reoliadau a chanllawiau polisi * Uwchgyfeirio problemau mawr |
| Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**   * Yn gymwys i NVQ Lefel IV / lefel gradd, bod yn gweithio tuag at y lefel honno neu'n gallu dangos profiad cyflogaeth ar lefel gyfatebol   **Dymunol**   * Cymhwyster proffesiynol ym maes rheoli busnes, rheoli prosiect neu reolaeth ariannol * Profiad o reoli newid * Meddu ar ymwybyddiaeth strategol |
| **Sgiliau** | **Hanfodol**   * Rhaid meddu ar sgiliau cyfrifiadurol a'r gallu i ddefnyddio rhaglenni Microsoft * Sgiliau cyfathrebu, rheoli pobl a chynllunio ardderchog * Y gallu i ddylanwadu ar weledigaeth Cymru gyfan ar gyfer gweithio mewn partneriaeth a'i rhoi ar waith * Y gallu i reoli a datblygu swyddogaethau/prosiectau gwahanol mewn amgylchedd prysur a dynamig * Dangos profiad o reoli timau a chydlynu prosiectau   **Dymunol**   * Cymraeg Iaith Lefel 2 - Yn gallu deall hanfod sgwrs Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu trosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rheng, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg. |
| **Gwybodaeth** | **Hanfodol**   * Ymwybyddiaeth o ddefnyddio atebion TG i sicrhau bod y busnes mor effeithiol â phosibl. * Profiad o lywodraethu, rheoli perfformiad a goruchwylio prosiectau. * Dangos profiad o lywodraethu a chydlynu prosiectau neu raglenni   **Dymunol**   * Gweithio mewn amgylchedd gwleidyddol * Gwybodaeth am y system cyfiawnder troseddol |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt  Sicrhau bod pob aelod o’r staff yn deall disgwyliadau, anghenion a phryderon cymunedau gwahanol, ac yn ceisio mynd i'r afael â nhw  Ennyn hyder y cyhoedd drwy ymgysylltu'n weithredol â chymunedau, partneriaid a rhanddeiliaid gwahanol  Nodi'r ffordd orau o ddarparu gwasanaethau i gymunedau gwahanol  Deall safbwyntiau a blaenoriaethau partneriaid a chydweithio â nhw i ddarparu'r gwasanaeth cyffredinol gorau posibl i'r cyhoedd, gan ennyn hyder y cyhoedd  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Gweithredu ar eich menter eich hun i fynd i'r afael â materion, gan ddangos egni a phenderfyniad i wneud pethau.  Cymryd perchenogaeth dros ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn heriol  Cynnal safonau proffesiynol, bod yn esiampl i eraill a herio ymddygiad amhroffesiynol neu wahaniaethol  Bod yn ddigyffro ac yn broffesiynol dan bwysau, gan leddfu gwrthdaro a bod yn barod i wneud penderfyniadau amhoblogaidd neu gymryd rheolaeth pan fo angen  **Arwain Newid**  Yn gadarnhaol am newid, gan ymaddasu i amgylchiadau sy'n newid ac annog hyblygrwydd ymhlith eraill  Nodi a gweithredu gwelliannau i'r broses o ddarparu gwasanaethau, gan ymgysylltu â phobl yn y broses newid a'u hannog i gyfrannu syniadau  Dod o hyd i ffyrdd mwy costeffeithiol o wneud pethau, gan ddefnyddio dull arloesol o ddatrys problemau ac ystyried atebion amgen radical  Gofyn am adborth a gweithredu arno, gan ddysgu o brofiad a pharhau i ddatblygu eich sgiliau a'ch gwybodaeth broffesiynol eich hun.  **Arwain Pobl**  Ysbrydoli pobl i gyflawni nodau heriol, gan gynnal momentwm ar gyfer newid.  Rhoi cyfarwyddiadau a nodi disgwyliadau yn glir  Siarad yn gadarnhaol am blismona, gan ennyn brwdfrydedd ac ymroddiad  Cymell staff drwy roi canmoliaeth wirioneddol, gan dynnu sylw at lwyddiant a chydnabod perfformiad da  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Buddsoddi amser i ddatblygu pobl drwy eu hyfforddi a'u mentora, gan gynnig cyfleoedd datblygiadol i staff a'u hannog i dderbyn cyfrifoldebau newydd  **Rheoli Perfformiad**  Troi strategaeth yn gynlluniau ac yn gamau gweithredu penodol gan reoli blaenoriaethau croes yn effeithiol gyda'r adnoddau sydd ar gael  Mynd ati mewn ffordd gynlluniedig a threfnus i gyflawni amcanion, gan bennu amserlenni a chanlyniad clir  Nodi cyfleoedd i leihau costau a sicrhau'r gwerth gorau posibl am arian  Dangos meddwl blaengar, gan ragweld problemau a mynd i'r afael â nhw cyn iddynt godi  Dirprwyo cyfrifoldebau'n briodol a grymuso eraill i wneud penderfyniadau  Monitro cynnydd a dwyn pobl i gyfrif am gyflawniad, gan dynnu sylw at arfer da a mynd i'r afael â thanberfformiad yn effeithiol  **Gwneud Penderfyniadau**  Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd  Ystyried ystod o opsiynau posibl, gan werthuso tystiolaeth a cheisio cyngor lle y bo'n briodol  Gwneud penderfyniadau clir ac amserol y gellir eu cyfiawnhau, gan adolygu'r rhain yn ôl yr angen  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd  **Cydweithio ag Eraill**  Meithrin cydberthnasau gwaith effeithiol â phobl drwy gyfathrebu clir a dull cydweithredol o weithio  Bod yn weladwy drwy ryngweithio a siarad â phobl yn rheolaidd  Ymgynghori’n eang a chynnwys pobl yn y broses o wneud penderfyniadau, gan siarad â nhw mewn ffordd y maent yn ei deall ac y gallant ymgysylltu â hi  Trin pobl â pharch ac urddas, ni waeth beth fo'u cefndir na'u hamgylchiadau, gan hyrwyddo cydraddoldeb a dileu gwahaniaethu  Trin pobl fel unigolion, gan ddangos doethineb, empathi a thosturi  Hyrwyddo syniadau yn argyhoeddiadol, gan nodi manteision dull gweithredu penodol a cheisio dod o hyd i atebion sydd o fudd i'r ddwy ochr  Mynegi eich barn eich hun yn gadarnhaol ac yn adeiladol, gan ymrwymo'n llawn i benderfyniadau'r tîm |

Rhaid i bob unigolyn yn nhîm Cymru Gyfan ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddo ddangos y gall gyfrannu at amgylchedd gwaith agored a theg lle na chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau wedi'u marcio isod am mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
| Cymwysterau | ✓ |
| Sgiliau | ✓ |
| Gwybodaeth | ✓ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb | ✓ |
| Rhinwedd Bersonol – Arwain Newid | ✓ |
| Rhinwedd Bersonol – Arwain Pobl |  |
| Rhinwedd Bersonol – Rheoli Perfformiad | ✓ |
| Rhinwedd Bersonol – Gwneud Penderfyniadau |  |
| Rhinwedd Bersonol – Gweithio gydag Eraill |  |